«Մեր հանձնաժողովը գլխադասային է նշանակվել առնվազն երկու նախագծի հետ կապված, այսօր առավոտյան 9:30-ին հանձնաժողովի նիստ էինք հրավիրել, նիստն ապահովվեց, փոխնախարարները ներկա էին՝ ի պատիվ իրենց, սակայն չկային քննարկվող հարցերը։ Պարզվում է, որ հրավիրելով արտահերթ նիստ` կառավարության աշխատակազմը չի բարեհաճել ժամանակին Ազգային Ժողով առաքել առնվազն այս երկու նախագծերը, և այդ երկու հարցերը չեն ենթարկվել քննարկման, և կարծիք չկա։ Հանձնաժողովը որոշեց, որ նիստը տեղափոխի 12:30, որպեսզի կարողանա կարծիք հայտնել այդ երկու կարևոր փաստաթղթերի վերաբերյալ։ Տարակուսանքս ուզում եմ դառնա գործողություն, և կառավարության մեր գործընկերներին հորդորում եմ, որ ԱԺ-ի հետ կապված փաստաթղթաշրջանառությունը կատարվի պատեհ ու որակով և չազդի մեր համատեղ աշխատանքի արդյունավետության վրա»,- ասաց Աշոտյանը։